
   Parlamentul României

	Comisia specială comună a Camerei Deputaților și Senatului
în domeniul legislației privind prevenirea, combaterea și sancționarea violenței domestice – “România fără violență domestică”
Nr. 7c-36/22/11.02.2026


	Comisia juridică, de disciplină și imunități
             

                   Nr. 4c-13/655/2024



București, 12 mai  2026
                PL x 418/2024






CĂTRE,

BIROUL PERMANENT
AL
CAMEREI DEPUTAȚILOR
Vă înaintăm, alăturat, RAPORTUL COMUN asupra Proiectului de Lege pentru modificarea art. 197 din Legea nr. 286/2009 privind Codul Penal, trimis spre dezbatere, în fond, Comisiei speciale comune a Camerei Deputaților și Senatului în domeniul legislației privind prevenirea, combaterea și sancționarea violenței domestice – “România fără violență domestică” și  Comisiei juridice, de disciplină şi imunităţi,  cu adresa nr. PL-x nr. 418/2024. 
În raport cu obiectul și conținutul reglementării, proiectul de lege se încadrează în categoria legilor organice.


	PREȘEDINTE,

Deputat Alina-Ștefania Gorghiu

	PREȘEDINTE,

prof. univ.Liviu – Bogdan CIUCĂ



[image: ]        [image: O imagine care conține text, blazon, emblemă, insignă

Conținutul generat de inteligența artificială poate fi incorect.]
Parlamentul României
	Comisia specială comună a Camerei Deputaților și Senatului în domeniul legislației privind prevenirea, combaterea și sancționarea violenței domestice – “România fără violență domestică”
Nr. 7c-36/22/11.02.2026
	Comisia juridică, de disciplină și imunități


Nr. 4c-13/655/2024



PL x 418/2024
București, 12 mai 2026

RAPORT COMUN
[bookmark: _Hlk199236580]asupra 
[bookmark: _Hlk213330001]Proiectului de Lege pentru modificarea art. 197 din Legea nr. 286/2009 privind Codul Penal
În conformitate cu prevederile art. 3 din Hotărârea nr. 31 din data de 7 septembrie 2025 privind constituirea Comisiei Speciale comune a Camerei Deputaților și Senatului în domeniul legislației privind prevenirea, combaterea și sancționarea violenței domestice - ”România fără violență domestică”, coroborat cu prevederile art.95 din Regulamentul Camerei Deputaților, prin adresa nr. PLx 418/2024 din data de 9 februarie 2026, Comisia Specială comună a Camerei Deputaților și Senatului în domeniul legislației privind prevenirea, combaterea și sancționarea violenței domestice - ”România fără violență domestică” și Comisia juridică, de disciplină și imunități au fost sesizate de Biroul permanent al Camerei Deputaților în vederea dezbaterii şi elaborării raportului asupra Proiectului de Lege pentru modificarea art.197 din Legea nr. 286/2009 privind Codul Penal, inițiatori:Andronache Gabriel – deputat, Gorghiu Alina-Ştefania - senator PNL
Proiectul de lege are ca obiect de reglementare modificarea art. 197 din Legea nr. 286/2009 privind Codul Penal, în sensul majorării pedepsei pentru varianta tip a infracțiunii de rele tratamente aplicate minorului, inclusiv dacă se pune în primejdie gravă dezvoltarea psihică a minorului și inclusiv dacă punerea în primejdie gravă se face de către orice persoană în grija căreia se află minorul. De asemenea, se propune sancționarea cu un grad de severitate sporită în situațiile în care abuzurile și relele tratamente aplicate minorilor sunt săvârșite de către persoane care au consumat droguri sau substanțe psihoactive.
Consiliul Legislativ a analizat inițiativa legislativă și a transmis  un aviz favorabil cu observații și propuneri, preluate prin amendamente
CSM a reținut că nu se impune emiterea unui aviz de către această instituție dar și-a exprimat punctul de vedere și consideră oportună extinderea protecției acordate minorului prin dispozițiile art. 197 din Codul penal, în sensul de a fi avută în vedere și afectarea dezvoltării psihice. 
Consiliul Economic și Social a emis un aviz favorabil.
Comisia pentru drepturile omului, egalitate de şanse, culte şi minorităţi  a emis un aviz favorabil.
În ședinţa din 25 iunie 2024, membrii Comisiei juridică, de numiri, disciplină, imunități și validări din cadrul Senatului au analizat propunerea legislativă și avizele primite și au hotărât, cu majoritate de voturi ale membrilor prezenţi, să adopte un raport de admitere, cu amendamente admise. Amendamentele au preluat observațiile și propunerile de tehnică legislativă din avizul Consiliului Legislativ.
Propunerea legislativă a fost adoptată de Senat în ședința din 25.06.2024 și înaintată la Camera Deputaților spre dezbatere, Camera deputaților fiind Cameră decizională potrivit prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările ulterioare.
La Camera Deputaților Comisia pentru sănătate și familie a emis un aviz favorabil
Comisia pentru drepturile omului, culte și problemele minorităților naționale a emis un aviz favorabil
Comisia pentru muncă și protecție socială a emis un aviz nefavorabil
Comisia pentru egalitate de șanse pentru femei și bărbați a emis un aviz favorabil
În conformitate cu prevederile art. 3 din Hotărârea nr. 31 din 7 septembrie 2025 privind constituirea Comisiei speciale comune a Camerei Deputaților și Senatului în domeniul legislației privind prevenirea, combaterea și sancționarea violenței domestice - "România fără violență domestică", membrii Comisiei speciale comune a Camerei Deputaților și Senatului în domeniul legislației privind prevenirea, combaterea și sancționarea violenței domestice – “România fără violență domestică” au examinat propunerea legislativă în ședința din data de 11 februarie 2026, cu prezență fizică și online. Membrii comisiei au fost prezenți conform listei de prezență.
În conformitate cu prevederile art. 3, alin.3 lit. b) din Regulamentul Comisiei, la dezbaterea proiectului de lege, a participat on-line și reprezentanta Ministerului Justitiei.
În urma examinării propunerii legislative și a opiniilor exprimate membrii Comisiei speciale comune a Camerei Deputaților și Senatului în domeniul legislației privind prevenirea, combaterea și sancționarea violenței domestice - "România fără violență domestică", au hotărât, cu unanimitate de voturi, să transmită Comisiei juridice, de disciplină și imunităţi un raport preliminar de admitere a Proiectului de Lege pentru modificarea art.197 din Legea nr. 286/2009 privind Codul Penal. 
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină și imunități au examinat iniţiativa legislativă, în şedinţa desfășurată în sistem mixt (fizic și online) din data 12 mai  2026. 
	La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
În urma dezbaterilor, membrii  Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor adoptarea Proiectului de Lege pentru modificarea art. 197 din Legea nr. 286/2009 privind Codul penal. Un amendament formulat și depus a fost respins.
       Având în vedere cele prezentate mai sus, cele două comisii au hotărât, cu unanimitate de voturi adoptarea Proiectului de Lege pentru modificarea art. 197 din Legea nr. 286/2009 privind Codul penal. Amendamentul respins este cuprins în anexa care face parte integrantă din prezentul raport.
În raport cu obiectul şi conţinutul reglementării, proiectul de lege face parte din categoria legilor organice.



	Preşedinte,

Deputat Alina-Ștefania GORGHIU
	Președinte,

Bogdan – Liviu CIUCĂ






	Secretar,

Senator Victoria STOICIU
	Secretar,

Petre – Emanoil NEAGU







                           	              

                             Consilier parlamentar,                                                           Consilier parlamentar, 
[bookmark: _GoBack]                                Daniela Drăghici                                                                       Paul Șerban

Anexa

AMENDAMENTE RESPINSE

	Nr. crt.
	Text proiect de lege
	Amendamente propuse
(autorul amendamentului)

	1. Motivare adoptare
2. Motivare respingere

	1.
	 (2) Fapta prevăzută la alin.(1) săvârșită de către părinți sau de către orice persoană în grija căreia se află minorul, dacă aceștia/aceasta se află sub influența substanțelor psihoactive, se pedepsește cu închisoarea de la 7 la 12 ani și interzicerea exercitării unor drepturi.”

	(2) Fapta prevăzută la alin. (1) săvârșită de către părinți sau de către orice persoană în grija căreia se află minorul, dacă aceștia se aflau sub influența alcoolului sau a substanţelor psihoactive, se sancționează prin majorarea cu o treime a limitelor speciale ale pedepsei şi interzicerea exercitării unor drepturi.

Autor: dep. Aurora Tasica
	1. Necesitatea acestui amendament derivă din imperativul protejării superioare a minorului, având în vedere că influența alcoolului alterează discernământul și capacitatea de reacție a supraveghetorului în egală măsură cu substanțele psihoactive. Includerea alcoolului elimină o lacună legislativă și asigură un tratament juridic unitar pentru toate formele de intoxicare care pun în pericol viața sau integritatea copilului, descurajând comportamentele iresponsabile ale celor care au obligația legală de îngrijire. Această formulă pune accent pe periculozitatea sporită a făptuitorului, aflat sub influența alcoolului sau a substanșelor psihoactive. 
Infracțiunea este încadrată în categoria Infracțiunilor contra integrității corporale sau sănătății. 
Sub aspectul tehnicii legislative, opțiunea pentru majorarea cu o treime a limitelor speciale ale pedepsei asigură coerență în cadrul părții speciale, Titlul I, Cap. II din Codul penal, respectând principiul proporționalității și ierarhia sancțiunilor în materia infracțiunilor contra integrității corporale; astfel, noua limită maximă rezultată, de 9 ani și 4 luni, se poziționează în mod echilibrat sub plafonul de 12 ani stabilit pentru infracțiunile care produc decesul victimei (art. 195 C. pen.), evitându-se astfel distorsionarea sistemului sancționator prin raportare la gravitatea rezultatului socialmente periculos. Totodată, această formulă normativă conferă o predictibilitate sporită și o flexibilitate structurală, permițând ajustarea automată a tratamentului penal în cazul unor eventuale modificări viitoare ale formei de bază a infracțiunii.
2.S-a respins prin vot







 
image1.jpeg
ROMANIA




image2.jpeg
QOMAN

SENAT




